प्रदेश में लगभग हर भर्तियों की तरह ग्राम पंचायत सहायक भर्ती विवादों में उलझकर पूरी नहीं हो सकी है। एक साल के कार्यकाल के लिए पंचायती राज विभाग एवं शिक्षा विभाग ने ग्राम पंचायत सहायकों की भर्ती शुरू की थी। भर्ती शुरू होने के डेढ़ साल बाद प्रदेश की सभी 9891 ग्राम पंचायतों को ग्राम पंचायत सहायक नहीं मिल सके है। भर्ती के लिए सरकार ने एक साल की अवधि में चार चरण किए है, लेकिन सरकार अभी तक सभी ग्राम पंचायतों में अभ्यर्थियों को इन पदों पर नियुक्ति नहीं दे सकी है।